**Volumen distribucije** (VD), ili *očigledni volumen distribucije*, je farmakološka teoretska zapremina koju bi totalna količina unetog leka zauzela (da je lek ravnomerno distribuiran) kad bi lek u celom telu bio prisutan u koncentraciji koju ima u krvnoj plazmi. Stoga, ako je VD velik, to pokazuje da je lek u krvnoj plazmi razređeniji nego što bi trebalo da bude, što znači da je veći deo razmešten u tkivu (i.e. nije u plazmi). To se definiše kao distribucija leka između plazme i ostatka tela nakon oralnog ili parenteralnog doziranja. Lekovi sa visokom lipidnom rastvorljivošću, malim brzinama jonizacije ili neznatnom sposobnošću vezivanja u plazmi, imaju veće volumene distribucije od lekova koji su polarniji, u većoj meri jonizovani ili ispoljavaju visok nivo vezivanja u plazmi u telesnom okruženju.

Volumen distribucije može da bude povećan usled zatajenja bubrega (zbog retencije fluida) i zatajenja jetre (zbog izmenjene telesne tečnosti i vezivanja za proteine plazme). Nasuprot tome može biti umanjen dehidracijom.

Inicijalni volumen distribucije opisuje koncentraciju u krvi pre dostizanja očiglednog volumena distribucije. Za ovu veličinu se koristi ista formula.

Jednačine
---------

Volumen distribucije je definisan sledećom jednačinom:

{\displaystyle {V\_{D}}={\frac {\mathrm {Q} }{\mathrm {C\_{p}} }}}
gde je:

* Q = totalna količina leka u telu
* Cp = koncentracija leka u plazmi

Doza leka koja je neophodna da bi ostvarila određena koncentracija u plazmi se može odrediti ako je njegova VD vrednost poznata. VD **nije** fiziološka vrednost; ona ja prvenstveno izraz načina na koji je se lek distribuira u telu u zavisnosti od nekoliko fizikohemijskih svojstava, e.g. rastvorljivost, naelektrisanje, veličina molekula, etc. 

Volumen distribucije se tipično izražava u (ml ili l)/kg telesne težine. VD kod dece je tipično veći nego kod odraslih, mada su deca manja i lakša. Promene telesne kompozicije sa godinama uzrokuju smanjenje VD vrednosti.

VD se takođe može koristiti za određivanje brzine kojom lek prelazi u tkivne kompartmane iz krvi:

{\displaystyle {V\_{D}}={V\_{P}}+{V\_{T}}\left({\frac {fu}{fu\_{t}}}\right)}
gde je:

* VP = zapremina plazme
* VT = očevidna zapremina tkiva
* fu = nevezana frakcija u plazmi
* fut = nevezana frakcija u tkivu

Spoljašnje veze
---------------

* Tutorial on volume of distribution
* Overview at stanford.edu Arhivirano 2006-09-17 na Wayback Machine-u
* Overview at boomer.org Arhivirano 2006-07-15 na Wayback Machine-u

  


| * p
* r
* u
Farmakološki koncepti |
| --- |
| Farmakokinetika | ADME: Apsorpcija •  Distribucija •  Metabolizam •  Ekskrecija (Uklanjanje)

Početna doza •  Volumen distribucije (Inicijalni) •  Stopa infuzije
Pregrada •  Bioekvivalentnost •  Biodostupnost
Početak dejstva •  Biološki polu-život •  Vezivanje za proteine plazme
Terapeutski indeks (LD50/ED50) |
| Farmakodinamika | Toksičnost (Neurotoksikologija) •  Odnos doza-efekat (Efikasnost, Potentnost)
Antimikrobna farmakodinamika: Minimalna inhibitorna koncentracija/Bakteriostatik •  Minimalna baktericidna koncentracija/Baktericid |
| Agonizam i antagonizam | Agonist: Inverzni agonist •  Ireverzibilni agonist •  Parcijalni agonist •  Superagonist •  Fiziološki agonist
Antagonist: Konkurentni antagonist •  Ireverzibilni antagonist •  Fiziološki antagonist

Drugo: Vezivanje •  Afinitet •  Selektivnost vezivanja •  Funkcionalna selektivnost |
| Drugo | Tolerancija leka: Tahifilaksija
Otpornost na lek: Otpornost na antibiotik •  Otpornost na višestruke lekove |
| Srodna polja/podpolja | Farmakogenetika •  Farmakogenomika •  Neuropsihofarmakologija (Neurofarmakologija, Psihofarmakologija) |